## Pravilnik o izmjenama i dopunama Pravilnika o ortopedskim i drugim pomagalima

### NN 76/2002 (28.6.2002.), Pravilnik o izmjenama i dopunama Pravilnika o ortopedskim i drugim pomagalima

# HRVATSKI ZAVOD ZA ZDRAVSTVENO OSIGURANJE

1241

Na osnovi članka 16. stavka 2., a u vezi s člankom 132. Zakona o
zdravstvenom osiguranju (»Narodne novine« broj 94/01.) i članka 19. Statuta
Hrvatskog zavoda za zdravstveno osiguranje (»Narodne novine« broj 16/02. i 24/02.)
Upravno vijeće Hrvatskog zavoda za zdravstveno osiguranje na 10. sjednici
održanoj 26. lipnja 2002. godine, donijelo je

## PRAVILNIK

### o izmjenama i dopunama Pravilnika o ortopedskim i drugim pomagalima

Članak 1.

U Pravilniku o ortopedskim i drugim pomagalima (»Narodne novine« broj
63/00 – pročišćeni tekst, 77/00., 85/00., 106/00., 131/00., 60/01., 67/01.,
71/01. i 31/02. – u daljnjem tekstu: Pravilnik) u Popisu pomagala iz članka 3.
Pravilnika naslov stupca 5. mijenja se i glasi: »Odobrenje za pomagala« i dio
Popisa pod nazivom: »Stomatološka pomagala« od rednog broja 706. do 728.
mijenja se i glasi:

Članak 2.

Tiskanice potvrda iz članka
5. stavke 2. Pravilnika mijenjaju se i tiskane su uz ovaj Pravilnik te čine njegov
sastavni dio.

Članak 3.

U članku 9. dodaju se stavci
3. i 4. koji glase:

»Osigurana osoba, u skladu s
člankom 16. Zakona o zdravstvenom osiguranju (u daljnjem tekstu: Zakon), ima
pravo na pomagalo ako ispunjava uvjet prethodnog osnovnog zdravstvenog osiguranja
u Zavodu.

Iznimno od stavke 3. ovog
članka za osiguranu osobu novorođeno dijete nije potreban uvjet prethodnog
osnovnog zdravstvenog osiguranja u Zavodu.«

Članak 4.

Članak 11. mijenja se i
glasi:

»Pomagalo za koje je u stupcu
5. Popisa propisana obveza odobrenja povjerenstva za pomagala Zavoda osigurana
osoba može ostvariti na osnovi prethodnog odobrenja nadležnog povjerenstva.

Odobrenje za pomagala
propisana prema odredbi članka 13. ovog Pravilnika daju se za razdoblje od
najmanje godinu dana.

Odobrenja iz stavke 1. i 2.
ovog članka daju se na tiskanicama koje propisuje Zavod.«

Članak 5.

Članak 12. mijenja se i
glasi:

»Osigurana osoba sudjeluje u
pokriću dijela vrijednosti pomagala, popravka pomagala, rezervnog dijela
pomagala, odnosno potrošnog materijala koja su navedena u Popisu u visini
propisanoj Zakonom, posebnim propisom donijetim na temelju toga Zakona, osim
ako nije oslobođena sudjelovanja u pokriću dijela troškova zdravstvene zaštite,
odnosno ako nije osigurana u dopunskom zdravstvenom osiguranju.

Osigurana osoba ne sudjeluje
u pokriću dijela vrijednosti prema stavku 1. ovog članka u slučaju dobivanja
rabljenog pomagala.«

Članak 6.

U članku 19. stavka 2. briše
se.

Članak 7.

U članku 20. stavke 1.
podstavke 4. i 5. mijenjaju se i glase:

»– kada iz neopravdanih
razloga, koje je kontrolom utvrdio Zavod, ne preuzme izrađeno pomagalo

– ako zbog namjernog
oštećenja ili grube nemarnosti uništi ili pokvari pomagalo, što je kontrolom
utvrdio Zavod.«

Članak 8.

U članku 23. stavka 3. briše
se.

Dosadašnja stavka 4. postaje
stavka 3.

Dosadašnja stavka 5. postaje
stavka 4. i mijenja se i glasi:

»Ako u Popisu nije navedena
vrijednost pomagala odobrenje se daje prema predračunu za popravak pomagala u
skladu s člankom 24. ovog Pravilnika.«

Dosadašnja stavka 6. postaje
stavka 5.

Članak 9.

U članku 49. stavka 2. briše
se.

Članak 10.

U članku 50. u stavku 2. iza
riječi: »medicine« stavlja se točka i brišu riječi: »uz suglasnost kontrolora.«

Članak 11.

U članku 51. stavci 3. iza
riječi: »prava« briše se zarez i riječi: »uz suglasnost kontrolora Zavoda,«.

Članak 12.

U članku 68. stavci 2. iza
riječi: »krvi« stavlja se točka i brišu riječi: »uz suglasnost kontrolora.«

Članak 13.

U članku 69. stavka 2.
mijenja se i glasi:

»Rezervne dijelove i potrošni
materijal propisuje ugovorni doktor u skladu s ovim Pravilnikom uz odobrenje
povjerenstva za pomagala u skladu s člankom 11. ovog Pravilnika.«

Članak 14.

U članku 70. stavka 3.
mijenja se i glasi:

»Potrošni materijal iz stavke
1. i 2. ovog članka, te rezervne dijelove iz stavke 2. ovog članka propisuje
ugovorni doktor a osigurana osoba ih ostvaruje osnovom odobrenja povjerenstva
za pomagala u skladu s člankom 11. ovog Pravilnika.«

Članak 15.

Članci 71a., 71b., 71c.,
71d., 71e., 71f., 71g., 71h., 71i. i 71j. mijenjaju se i glase:

»Članak 71a.

Osigurana osoba do 18. godine
života ima pravo na sljedeća stomatološka pomagala:

– ortodontske uređaje
(pomične i nepomične)

– lijevane nadogradnje

– zubne krunice (akrilatne,
lijevane jednodjelne, fasetirane, međučlan fasetirani) ili most od 3 člana

– djelomične zubne proteze
akrilatne (do 10 i preko 10 elemenata)

– popravke (reparature
proteza).

Osigurana osoba od 18. - 70.
godine života ima pravo na sljedeća stomatološka pomagala:

– zubne krunice (lijevane jednodjelne
kao retencijske veze proteze)

– lijevane nadogradnje na
zubima pri izradi krunica kao retencijskih veza proteze

– pomične proteze (totalne
akrilatne, djelomične: akrilatne i metalne lijevane proteze)

– popravke (reparature
proteza, podlaganje proteza).

Osigurana osoba iznad 70.
godine života ima pravo na sljedeća stomatološka pomagala:

– lijevane nadogradnje

– zubne krunice (akrilatne,
lijevane jednodjelne, fasetirane, međučlan fasetirani) ili most od 3 člana

– pomične proteze (totalne
akrilatne, djelomične: akrilatne i metalne lijevane proteze)

– popravke (reparature
proteza, podlaganje proteza).

Osigurane osobe iz stavke 1.,
2. i 3. ovog članka imaju pravo i na resekcijske proteze, epiteze, opturatore i
udlage.

Iznimno od stavke 1. ovoga
članka, osigurana osoba može zbog kongenitalnih anomalija i traume zubi i
čeljusti ostvariti pravo i na ortodontske uređaje i mostove i nakon 18. godine
života.

Odobrenje za ostvarivanje
prava na pomagala, u slučajevima iz stavke 5. ovog članka daje liječničko povjerenstvo
za ortopedska i druga pomagala Direkcije Zavoda, na osnovi priložene medicinske
dokumentacije, na posebnoj tiskanici koju propisuje Zavod.

Članak 71b.

Osigurana osoba ima pravo na
zubne krunice suglasno članku 71a. stavci 1. i 3. ovog Pravilnika:

1. ako je razorena kruna
zuba, a za sanaciju nije dovoljan samo ispun

2. kad je zub nosač mosta

3. kad je zub nosač
retencijske ili stabilizacijske veze pomične proteze.

Osigurana osoba ima pravo na
zubne krunice suglasno članku 71a. stavku 2. ovog Pravilnika kada je zub nosač
retencijske ili stabilizacijske veze pomične proteze.

Osigurana osoba do 18. i
iznad 70. godine života, ima pravo na fasetiranu krunicu i fasetirani međučlan
do drugog premolara u obje čeljusti, uključujući drugi premolar u obje čeljusti.

Osigurana osoba do 18. i
iznad 70. godine života ima pravo na krunicu lijevanu jednodjelnu u području
molara.

Osigurana osoba od 18. - 70.
godine života, ima pravo na krunicu lijevanu jednodjelnu na zubima koji služe
kao retencijska veza za pomičnu protezu.

Članak 71c.

Osigurana osoba ima pravo na
lijevanu nadogradnju zuba suglasno članku 71a. stavci 1., 2. i 3. ovog
Pravilnika kada kruna zuba služi kao nosač mosta, krunice ili retencijske veze
pomične proteze.

Pri izradi lijevane
nadogradnje, odobravaju se u svakoj čeljusti najviše 3 lijevane nadogradnje za
osigurane osobe do 18. i iznad 70. godine života, odnosno 2 lijevane
nadogradnje za osigurane osobe od 18. – 70. godine života.

Članak 71d.

Osigurana osoba do 18. i
iznad 70. godine života ima pravo na izradu mosta u slučajevima i na način
utvrđen u članku 71a. stavci 1. i 3. ovog Pravilnika.

Pri izradi mosta i krunica
odobravaju se najviše 3 elementa u svakoj čeljusti.

Ako se izrađuju krunice i
pomična proteza u jednoj čeljusti (kombinirani rad) odobrava se pomičnu protezu
i najviše dvije krunice kao nosač retencijskih veza.

Izrada mosta od 3 elementa u
jednoj čeljusti isključuje odobravanje djelomične proteze u istoj čeljusti.

Osigurana osoba od 18. – 70.
godine života ima pravo na najviše 2 lijevane jednodjelne krunice u svakoj
čeljusti.

Broj elemenata pri izradi
krunica ili mosta ne uključuje lijevane nadogradnje.

Članak 71e.

Mostove od tri elementa ne
odobrava se kada nedostaje jedan od molara u kvadrantu jednostrano ili
obostrano.

Pomične proteze ne odobrava
se kada nedostaje jedan molar ili jedan premolar (jednostrano ili obostrano u
jednoj ili obje čeljusti).

Članak 71f.

Resekcijsku protezu, epitezu
i opturator, izrađuje se osiguranoj osobi kao samostalno ili dodatno stomatološko
pomagalo ako je oštećeno koštano ili meko tkivo.

Članak 71g.

Trajna udlaga odobrava se
osiguranoj osobi u koje je paradontopatija napredovala, te je potrebna
stabilizacija zuba.

Privremena udlaga odobrava se
u svrhu dijagnostike i liječenja bolesti stomatognatnog sustava ili kao
imobilizacija poslije trauma.

Članak 71h.

Ortodontske uređaje
(nepomične i pomične) odobrava se osiguranoj osobi do navršenih 18 godina
života.

Članak 71i.

Stomatološka pomagala
propisana ovim Pravilnikom izra­đuju se od sljedećih materijala:

– krunice i mostovi – iz
poluplemenite i plemenite slitine

– krunice i fasete na
metalnim krunicama i tijelu mosta - iz mikrofilnih kompozita

– ortodonski uređaji i udlage
– iz akrilata i slitina

– totalne proteze – iz
akrilata

– djelomične proteze – iz
kobalt – kromove slitine i akrilata (metalne lijevane proteze)

– djelomične proteze – iz
akrilata kada ne postoji indikacija za lijevanu metalnu protezu.

if !supportEmptyParas endif

Članak 71j.

Osigurana osoba u cijelosti snosi
troškove kobalt kromovih slitina koje su utrošene za izradu lijevane metalne
proteze.

Osigurana osoba u cijelosti
snosi troškove poluplemenitih i plemenitih slitina utrošenih za izradu krunica,
mostova i lijevanih nadogradnji u slučaju kada ostvaruje pravo na navedena sto­matološka
pomagala prema članku 71a. stavci 1., 2. i 3. ovog Pravilnika.«

Članak 16.

U članku 74. stavci 1.
podstavci 1. brišu se riječi: »kojih je vrijednost iznad 3000 kuna« i dodaju
riječi: »za koja je to označeno u Popisu«, a u podstavci 4. broj: »4« mijenja
se u broj: »3«.

Članak 17.

U članku 75. stavka 2. briše
se.

if !supportEmptyParas endif

Članak 18.

Članak 75.a. mijenja se i
glasi:

»Osigurana osoba ima pravo u
roku od 8 dana nakon ocjene doktora stomatologije uložiti prigovor povjerenstvu
za pomagala Zavoda o opravdanosti propisivanja pomagala.«

Članak 19.

U članku 77. u stavku 2.
brišu se riječi: »kontrolora Zavoda, odnosno kada se odlukom«.

Članak 20.

Početkom primjene ovog
Pravilnika i dalje su u primjeni odredbe Pravilnika o ortopedskim i drugim pomagalima
(»Narod­ne novine« broj 13/93., 17/93., 26/93., 53/93., 26/94. i 81/94.) koje
se odnose na ovlasti kontrolora Zavoda za davanje suglasnosti za pravo na
pomagala, kao i tiskanice potvrda iz članka 5. Pravilnika.

Ovlasti kontrolora Zavoda
propisane odredbama Pravilnika kao i tiskanice potvrda iz članka 5. Pravilnika
ostaju na snazi do početka primjene Pravilnika o sastavu, ovlastima i načinu
rada liječničkih povjerenstava Hrvatskog zavoda za zdravstveno osiguranje
(»Narodne novine« broj 76/02.).«

Članak 21.

Ovaj Pravilnik stupa na snagu
danom objave u »Narodnim novinama«, a primjenjuje se od 1. srpnja 2002. godine.

Klasa: 025-04/02-01/130
Urbroj: 338-01-05-02-1
Zagreb, 26. lipnja 2002.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Nikica Gabrić,** v. r.

if !supportEmptyParas endif

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| if !supportEmptyParas endif | | | | | | | | | | | | | | | | | | | |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **Red. broj** | **Šifra pomag.** | **NAZIV  I  POPRAVAK POMAGALA** | **Indikacija prema čl. Pravilnika** | **Pomagalo propisuje** | **Odobrenje za pomagalo** | **Ocjena funkc. pom.** | **Kol. odobrenog pomag. po   čeljusti do** | | | **Jed. mjere pomag.** | **Rok uporabe pomag. prema dobi osig.osobe (čl.15.Pravilnika)** | | | | **Dužina jamstv. roka u mj.** | **Jed.vrijednost pomag.u bodovima za dr.** | **Jed. vrijednost pomag. u bodovima za tehn.** | **Jed. vrijednost pomag. u bodovima (dr.+tehn.)** | **Cijena materijala zubotehn. u kunama** |
| **0** | **1** | **2** | **3** | **4** | **5** | **6** | **7** | **7a** | **7b** | **8** | **9** | | | | **10** | **11** | | **12** | **13** |
|  | **F** | **STOMATOLOŠKA POMAGALA** |  |  |  |  |  |  |  |  | **I** | **II** | **III** | **IV** |  |  |  |  |  |
|  |  |  |  |  |  |  | **do18 g.** | **od 18.- 70.g** | **iznad 70 g.** |  |  |  |  |  |  |  |  |  |  |
| 706 | 52332 | Lijevana nadogradnja | 71 c | dr.stom. - dr spec. stom. protetike |  | DA | 3 | 2 | 3 | kom | trajno | trajno | trajno | trajno | - | 21,19 | 3,40 | 24,59 | 10,20 |
| 707 | 52340 | Akrilatna krunica | 71 b | dr.stom.-    dr spec. stom. protetike |  | DA | 3 | 0 | 3 | kom | 1.god. | 1god. | 2 god. | 2.god. | 6 | 26,04 | 13,86 | 39,90 | 41,60 |
| 708 | 52342 | Fasetirana krunica | 71 b | dr.stom.-    dr spec. stom. protetike |  | DA | 3 | 0 | 3 | kom | 4.god. | 4 god. | 5.god. | 5.god. | 16 | 27,34 | 20,16 | 47,50 | 60,50 |
| 709 | 52344 | Krunica lijevana jednodjelna | 71 b | dr.stom.-    dr spec. stom. protetike |  | DA | 3 | 2 | 3 | kom | 4 god | 4 god | 5 god | 5 god | 16 | 23,47 | 16,38 | 39,85 | 49,10 |
| 710 | 52347 | Međučlan fasetirani | 71 b | dr.stom.-    dr spec. stom. protetike |  | DA | 1 | 0 | 1 | kom | 4.god. | 4.god. | 5.god. | 5.god. | 16 | 8,15 | 18,90 | 27,05 | 56,70 |
| 711 | 93004 | Djelomična zubna proteza s bazom do 10 elemenata - akrilatna | 71 d | dr.stom.-    dr spec. stom. protetike |  | DA | 1 | 1 | 1 | kom | 3.god. | 3.god. | 4.god. | 4.god. | 12 | 57,05 | 50,40 | 107,45 | 151,20 |
| 712 | 93005 | Djelomična zubna proteza s bazom preko 10 elem.akrilatna | 71 d | dr.stom.-    dr spec. stom. protetike |  | DA | 1 | 1 | 1 | kom | 3.god. | 3.god. | 4.god. | 4.god. | 12 | 57,05 | 59,22 | 116,27 | 177,60 |
| 713 | 93006 | Metalna lijevana proteza | 71 d | dr.stom.-    dr spec. stom. protetike |  | DA | 0 | 1 | 1 | kom | 0 | 0 | 5.god. | 5.god. | 16 | 74,55 | 62,78 viši tehn        39,06 sred. tehn. | 176,39 | 279,60 viši tehn.     151,20 sred. tehn. |
| 714 | 93008 | Totalna zubna proteza | 71 d | dr.stom.-    dr spec. stom. protetike |  | DA | 0 | 1 | 1 | kom | 0 | 0 | 5.god. | 5.god. | 16 | 84,68 | 58,40 | 135,08 | 150,90 |
| 715 | 52381 | Fiksna udlaga | 71 g | dr. spec.stom. |  | DA | 1 | 1 | 1 | kom | 1.god. | 1.god. | 1.god. | 1.god. | 6 | 25,56 | 7,30 | 32,86 | 16,76 |
| 716 | 52383 | Nagrizna udlaga (u tijeku terapije) | 71 g | dr. spec.stom. |  | DA | 1 | 1 | 1 | kom | 1.god. | 1.god. | 1.god. | 1.god. | 6 | 10,65 | 8,03 | 18,68 | 16,76 |
| 717 | 93010 | Akrilatna grizna ploča          (u tijeku terapije ) | 71 g | dr. spec.stom. |  | DA | 1 | 1 | 1 | kom | 1.god. | 1 god. | 1.god. | 1.god. | 6 | 76,68 | 18,98 | 95,66 | 48,23 |
| 718 | 52460 | Ortodontski uređaj izrađen bez konstrukc.zagriza (do 4 elementa uz bazu ) | 71 h | dr. spec. ortodont |  | DA | 1 | 0 | 0 | kom. | 1.god. | 1.god. | - | - | 6 | 21,30 | 37,50 | 57,80 | 112,94 |
| 719 | 52461 | Ortodontski uređaj izrađen na podlozi konstr. zagriza (do 4 elem. uz bazu ) | 71 h | dr. spec. ortodont |  | DA | 1  za obje čeljusti | 0 | 0 | kom | 1.god. | 1.god. | - | - | 6 | 25,56 | 54,02 | 79,58 | 159,56 |
| 720 | 52462 | Ortodontski uređaj izrađen bez konstrukc.zagriza (s 5 ili više elemenata ) | 71 h | dr. spec. ortodont |  | DA | 1 | 0 | 0 | kom. | 1 god. | 1.god. | - | - | 6 | 21,30 | 48,18 | 69,48 | 149,06 |
| 721 | 52463 | Ortodontski uređaj izrađen na podlozi konstrukcij. zagriza (s 5 ili više elemenata ) | 71 h | dr. spec. ortodont |  | DA | 1   za obje čeljusti | 0 | 0 | kom | 1.god. | 1.god. | - | - | 6 | 25,58 | 59,86 | 85,44 | 159,56 |
| 722 | 52470 | Lingvalni ili labijalni luk u fiksnim ortod. konstr. (po elementu ) | 71 h | dr. spec. ortodont | kontrolor | DA | do 6 za jednu čeljust | 0 | 0 | kom | 1.god. | 1.god. | - | - | 6 | 29,52 | 0,00 | 29,52 | 0,00 |
| 723 | 52471 | Aktivni elementi u fiksnim ortod. konstrukcijama | 71 h | dr. spec. ortodont | kontrolor | DA | do 12 za jednu čeljust | 0 | 0 | kom | 1.god. | 1.god. | - | - | 6 | 8,52 | 0,00 | 8,52 | 0,00 |
| 724 | 52472 | Headgear  potporanj | 71 h | dr. spec. ortodont | kontrolor | DA | 1 | 0 | 0 | kom | 1. god. | 1.god. | - | - | 6 | 19,17 | 0,00 | 19,17 | 0,00 |
| 725 | 85610 | Epiteza | 71 f | dr.stom .spec. | kontrolor | DA | 1 | 1 | 1 | kom | 3.god. | 3.god. | 3.god. | 3.god. | 12 | 85,20 | 29,20 | 114.40 | 63,39 |
| 726 | 85625 | Opturator | 71 f | dr.stom .spec. | kontrolor | DA | 1 | 1 | 1 | kom | 3.god. | 3.god. | 3.god. | 3.god. | 12 | 25,56 | 13,14 | 38.70 | 25,21 |
| 727 | 85626 | Resekcijska proteza | 71 f | dr.stom .spec. | kontrolor | DA | 1 | 1 | 1 | kom | 3.god. | 3.god. | 3.god. | 3.god. | 12 | 25,56 | 299,30 | 324,86 | 202,42 |
| 728 | 93014 | Podlaganje proteze | 22 | dr.stom.-    dr spec. stom. protetike |  | DA | 0 | 1 | 1 | popravak | 1.god. | 1.god | 1.god. | 1.god. | - | 11,41 | 10,08 | 21,49 | 30,20 |
| 729 | 93080 | Reparatura proteze (prijelom i 1 element ) | 22 | dr.stom.-    dr spec. stom. protetike |  | DA | 1 | 1 | 1 | popravak | 1.god | 1.god | 1.god | 1.god. | - | 4,68 | 6,35 | 11,03 | 20,40 |
| 730 | 93081 | Reparatura proteze s 2 ili više elemenata | 22 | dr.stom.-    dr spec. stom. protetike |  | DA | 1 | 1 | 1 | popravak | 1.god. | 1.god. | 1.god. | 1.god. | - | 2,60 -dr. 3,90- dr. spec. | 12,30 | 19,10 | 37,80 |
| 731 | 52464 | Reparatura ortod. aparata koji se skidaju (bez ili s 1 novim elem.) | 22 | dr. spec. ortodont |  | DA | 1 | 0 | 0 | popravak | 1.god. | 1.god. | - | - | - | 6,39 | 5,11 | 11,50 | 20,40 |
| 732 | 52465 | Reparatura ortod. aparata koji se skidaju (s 2 ili više elemenata ) | 22 | dr. spec. ortodont |  | DA | 1 | 0 | 0 | popravak | 1 god. | 1.god. | - | - | - | 6,39 | 5,11 | 11,50 | 20,40 |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | | | | | | | | | | | | | | | | | | | |
| \*Vrijednost stomatološkog pomagala (stupac 12) čini jedinična vrijednost pomagala doktora i zubotehničara izražena u bodovima (stupac 11), uvećana za cijenu materijala zubotehničara, | | | | | | | | | | | | | | | | | | | |
| utvrđena Odlukom o cijeni rada i materijala zobotehničara za stomatološka pomagala (stupac 13). | | | | | | | | | | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

![](dodatni/358448.gif)
![](dodatni/358449.gif)
![](dodatni/358450.gif)
![](dodatni/358451.gif)
![](dodatni/358452.gif)
![](dodatni/358453.gif)
![](dodatni/358454.gif)
![](dodatni/358455.gif)
![](dodatni/358456.gif)
![](dodatni/358457.gif)
![](dodatni/358458.gif)
![](dodatni/358459.gif)

Pravilnik, NN 76/2002-1241
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)